*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*70. számú előterjesztés*

Bátaszék Város Önkormányzata Képviselő-testületének 2018. március 28-án,

16,00 órakor megtartandó ülésére

*a BÁT-KOM 2004. Kft. vállalkozási keretszerződésének VIII. sz. módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. irodavezető**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2018. 03.26. |

# *Tisztelt Képviselő-testület!*

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre szerződés.

A Bát-Kom 2004 Kft. megfelel a közbeszerzésekről szóló 2015. évi CXLIII. törvény 9. § (1) bek. h) pontjában meghatározott feltételeknek.

Bátaszék Város Önkormányzatának Képviselő-testülete a 63/2017.(III.29.) önkormányzati határozatával jóváhagyta a Bát-Kom 2004. Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

A szerződés határozott időtartamra került megkötésre, mely szerződés 2019. december 31. napján hatályát veszti.

2017. évben a városüzemeltetési feladatok, beruházási és felújítási feladatok elvégzésére a szerződéshez kapcsolódóan 22.618,-eFt keretösszeget hagyott jóvá a Képviselő-testület. A szerződésben foglaltak alapján megrendelő kibocsátását és a munkák elvégzését követően 18.570,-eFt vállalkozási díj került kifizetésre. A vállalkozó I.osztályú minőségben, határidő betartásával teljesített.

2018. évben a városüzemeltetési feladatok, beruházási és felújítási feladatok elvégzésére kívánunk szerződni a szerződés 2. sz. melléklete szerinti keretösszegek felhasználásával.

A vállalkozási díj éves keretösszege (összesen 26.958,-eFt) a szerződés 2.sz. mellékletében kerül meghatározásra, a munkák megnevezésével együtt.

A forrás rendelkezésre áll a 2018. évi költségvetésben.

Javasoljuk, hogy a Képviselő- testület

* a városüzemeltetési feladatok, beruházási és felújítási feladatok elvégzésével a Bát-Kom 2004. Kft.-t bízza meg,
* a Bát-Kom 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés 2. sz. melléklete kerüljön kiegészítésre az alábbiak szerint:

|  |  |
| --- | --- |
| **Munka megnevezése** | **2018. Keretösszeg (br. eFt)** |
| Gyermekorvosi rendelő előtető, udvari homlokzat | 1 000,- |
| Babits játszótér (gumi tégla eséscsillapító) | 1 000,- |
| Gárdonyi u.1. statikai vizsgálat | 240,- |
| Budai u. 56-58 folyosó, lépcsőház felújítás |  |
| korlát felújítás | 2 200,- |
| lépcsőház nyílászáró csere | 2 611,- |
| lépcsőház burkolat és fal felújítás | 1 289,- |
| Városháza (udvar, kézi irattár) | 2 000,- |
| Temető belső út (II. ütem) | 1 500,- |
| Kövesd település részen karbantartás | 1 250,- |
| Lajvér település részen karbantartás | 1 250,- |
| Padkarendezés (Babits /Kövesdi-Bezerédi között/, Ady /Bonyhádi-Vendel között/, Lajvér /Perczel-Hunyadi között/)  | 3 500,- |
| Betonutak javítása | 1 000,- |
| Belterületi csapadék víz elvezető árok rendezés, zsilip karbantartás | 2 000,- |
| Játszóterek felülvizsgálata | 500,- |
| Külterületi erdő művelése | 1 000,- |
| Oktatási épületek karbantartása | 4 000,- |

Kérem az alábbi határozati javaslat támogatását.

**H a t á r o z a t i j a v a s l a t :**

**a BÁT-KOM 2004. Kft. vállalkozási keretszerződésének VIII. sz. módosítására**

Bátaszék Város Önkormányzatának Képviselő-testülete

1. a BÁT-KOM 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés VIII. sz. módosítását a határozat melléklete szerinti tartalommal jóváhagyja,
2. felhatalmazza a polgármestert a szerződés módosítás és a felújítási munkák megrendelésének aláírására.

*Határidő:* 2018. április 10.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

Bátaszéki KÖH városüzemeltetési iroda